Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 1725

e) a helyi zárlat alatt álló udvarból, telepről származó tojást merítéssel elvégzett fertőtlenítés után, megjelölt tálcán, előre meghatározott helyre, létojás készítése céljából, az állomás előzetes hozzájárulásával, a hatósági állatorvos engedélye alapján el lehet szállítani. A járványvédelmi rendszabályok betartása mellett elvégzett tojástörésről, a műanyag tálcák fertőtlenítéséről, a papírtálcák és a tojáshéj megsemmisítéséről gondoskodni kell. A létojást csak az engedélyezett fertőtlenítőszerrel történő kezelés után, jól zárható kannákban, ipari feldolgozásra szabad elszállítani. A helyi zárlat alatt álló helyen tojáskeltetést megindítani, onnan keltetésre tojást szállítani nem szabad.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes